**INFORMACIJA APIE VALSTYBINIO ATLIEKŲ TVARKYMO PLANO ĮGYVENDINIMO 2014–2020 M.**

**PRIEMONIŲ VYKDYMĄ 2019 METAIS**

**TAURAGĖS REGIONE (ĮSKAITANT JURBARKO RAJONO SAV.)**

|  |  |  |  |
| --- | --- | --- | --- |
| **Uždaviniai** | **Priemonės pavadinimas** | **Atsakingi vykdytojai** | **Informacija apie priemonių vykdymą** |
| 2.3. sukurti komunalinių biologiškai skaidžių  atliekų tvarkymo pajėgumus | 2.3.1. gyventojams ar kitiems asmenims (pavyzdžiui, gėlių parduotuvėms, kapinėms ir kita), kurių atliekų tvarkymą organizuoja savivaldybės, užtikrinti žaliųjų atliekų surinkimą ir tvarkymą arba tokių atliekų tvarkymą susidarymo vietoje | savivaldybės | Įvykdyta. Vykdomas žaliųjų atliekų surinkimas apvažiavimo būdu iš Tauragės, Jurbarko, Šilalės ir Pagėgių miestų gyventojų, gėlių parduotuvių, mokyklų, kapinių bei viešųjų erdvių. 2015 m. išdalinta 5875 vnt. 0,24 l talpos konteinerių žaliųjų atliekų surinkimui.  Įgyvendinant projektą „Tauragės regiono komunalinių atliekų tvarkymo infrastruktūros plėtra“ Nr.05.2.1- APVA-R-008-71-0002, 2017 m. buvo nupirkta 1000 vnt. kompostavimo dėžių ir 500 vnt. žaliųjų atliekų surinkimo konteinerių, skirtų Tauragės regiono individualių gyvenamųjų valdų savininkams.  2018 metais pasirašyta sutartis dėl papildomų 704 vnt. kompostavimo dėžių pirkimo. 2019 metais nupirkta ir Tauragės regiono gyventojams išdalinta 704 vnt. kompostavimo dėžių.  Žaliosios atliekos priimamos ir kompostuojamos žaliųjų atliekų kompostavimo aikštelėse, įrengtose Tauragės, Jurbarko, Šilalės rajonų ir Pagėgių savivaldybėje. |
| 2.3.3. įrengti mechaninio biologinio arba mechaninio apdorojimo įrenginius, kuriuose būtų atskiriamos ir apdorojamos arba perduodamos toliau apdoroti biologiškai skaidžios atliekos | savivaldybės | Įvykdyta. 2015 m. įrengta bioskaidžių atliekų (BSA) kompostavimo aikštelė. Rūšiavimo linijoje atskiriamos bioskaidžios atliekos, kurios kompostuojamos BSA aikštelėje, pagaminamas stabilatas, kuris panaudojamas sąvartyno atliekų sluoksnių perdengimams. |

|  |  |  |  |
| --- | --- | --- | --- |
|  | 2.3.6. teikti finansinę paramą bandomiesiems biologiškai skaidžių atliekų rūšiuojamojo surinkimo (ir tvarkymo) projektams, apimantiems visuomenės švietimą ir gerosios praktikos sklaidą | Aplinkos ministerija, savivaldybės | Vykdoma nuolat. Įgyvendinant projektą „Tauragės regiono komunalinių atliekų tvarkymo infrastuktūros plėtra“ Nr. 05.2.1-APVA-R-008-71-0002 buvo  vykdomos šios viešinimo priemonės: straipsniai spaudoje bei internete, informaciniai lankstinukai. |
| 2.4. plėtoti rūšiuojamojo atliekų surinkimo sistemas | 2.4.1. pastatyti nustatytais atstumais reikiamą kiekį antrinių žaliavų surinkimo konteinerių arba taikyti kitas antrinių žaliavų surinkimo priemones | savivaldybės | Vykdoma. 2018 metais nupirkta 683 vnt. antžeminių rūšiavimo konteinerių bendro naudojimo aikštelėse. Pasirašytos sutartys dėl aikštelių įrengimo.  2019 m. įrengtos ir pradėtos eksploatuoti požeminių konteinerių bendro naudojimo aikštelės (Tauragės rajone 34 aikštelės, Jurbarko rajone 19 aikštelių, Šilalės rajone  19 aikštelių, Pagėgių savivaldybėje 5 aikštelės). Viso  regione pradėta eksploatuoti 77 aikštelės, kuriose įrengta 308 požeminiai komunalinių atliekų konteineriai. |
| 2.4.2. didinti didelių gabaritų atliekų surinkimo aikštelių skaičių arba taikyti kitas atliekų surinkimo priemones (pavyzdžiui, apvažiuojant) | savivaldybės | Įvykdyta. Didžiųjų atliekų surinkimo aikštelės (DASA) Tauragėje, Jurbarke, Šilalėje ir Pagėgiuose įrengtos 2006  m. DASA tinklas Tauragės regione atitinka Valstybinio atliekų tvarkymo (VAT) plano 248.1 reikalavimus. Apvažiavimai vykdomi 2 kartus per metus.  2019 m. Tauragės regione pradėta vykdyti pakartotiniam naudojimui tinkamų daiktų priėmimo bei viešinimo veikla. Tauragės, Jurbarko, Šilalės ir Pagėgių DASA aikštelėse įrengti pastatai tinkamiems pakartotinai naudoti daiktams laikinai saugoti bei sukurta jų viešinimo skiltis TRATC interneto svetainėje. |
| 2.4.3. regioniniuose ir savivaldybių atliekų tvarkymo planuose numatyti ir  taikyti buityje susidarančių pavojingųjų ir tekstilės atliekų surinkimo priemones, taip pat ir surinkimą apvažiuojant | savivaldybės | Vykdoma. Buityje susidarančios pavojingos atliekos bei tekstilės atliekos priimamos DASA bei surenkamos apvažiavimo būdu 2 kartus per metus.  2019 m. Tauragės rajone pastatyta 18 vnt. ir Jurbarko rajone 43 vnt. tekstilės surinkimo konteinerių bei vykdomas tekstilės atliekų surinkimas iš minėtų konteinerių. |

|  |  |  |  |
| --- | --- | --- | --- |
| 3.1. užtikrinti, kad visiems atliekų turėtojams būtų sudarytos sąlygos naudotis viešąja komunalinių atliekų tvarkymo paslauga | 3.1.1. visiems atliekų turėtojams teikti viešąją komunalinių atliekų tvarkymo paslaugą, atitinkančią minimalius kokybės reikalavimus, kuriuos nustato Aplinkos ministerija | savivaldybės | Vykdoma. VAT plano 254 punkte numatyta užduotis iki 2016 metų užtikrinti paslaugą visiems atliekų turėtojams. 2019 m. viešoji komunalinių atliekų tvarkymo paslauga buvo teikiama 100 proc. Tauragės, Jurbarko, Šilalės ir Pagėgių savivaldybių atliekų turėtojų. |
| 6.1. didinti visuomenės sąmoningumą atliekų tvarkymo srityje | 6.1.2. šviesti ir informuoti visuomenę regioniniu lygiu: pristatyti komunalinių atliekų tvarkymo sistemą (akcentuoti kaip visumą), esamą surinkimo ir tvarkymo infrastruktūrą, pasirinktą apmokestinimą, gyventojų teises ir pareigas, galimybes rūšiuoti atliekas | regioniniai atliekų tvarkymo centrai, savivaldybės | Vykdoma. Visuomenės švietimas ir informavimas vykdomas nuolat ir įvairiais būdais:   * spausdinami straipsniai Tauragės, Jurbarko, Šilalės ir Pagėgių laikraščiuose. * skelbiama informacija savivaldybių bei UAB Tauragės regiono atliekų tvarkymo centro interneto svetainėse. * rengiami reportažai Tauragės kabelinėje televizijoje, Tauragės radijuje, radijo viktorinos apie atliekų tvarkymą, ES projektus, vietinės rinkliavos mokestį. * Tarp regiono mokyklų organizuotas konkursas – reportažų apie atliekų rūšiavimą kūrimas. Dalyviai apdovanoti suvenyrais ir kelione į Klaipėdos atliekų deginimo gamyklą. * Regiono savivaldybėse, įrengus požemines aikšteles, organizuoti vieši renginiai pristatyti sukurtai atliekų tvarkymo infrastruktūrai. * bendradarbiaujama su mokyklomis ir darželiais - skaitomos paskaitos apie atliekų rūšiavimą, kompostavimą, dalyvaujama ugdymo įstaigų ekologiniuose projektuose, renginiuose. Organizuojamos ekskursijos į regioninį sąvartyną ar didžiųjų atliekų surinkimo aikšteles, supažindinant su atliekų tvarkymo įrenginiais. * atliekų turėtojams platinami lankstinukai, mokyklose dalijamos knygutės įvairaus mokyklinio amžiaus mokiniams. |

|  |  |  |  |
| --- | --- | --- | --- |
|  | 6.1.3. bendradarbiaujant su nevyriausybinėmis organizacijomis, rengti ir įgyvendinti bendrus  visuomenės švietimo ir informavimo atliekų prevencijos ir atliekų tvarkymo klausimais projektus |  | 2019 m. dalyvauta ugdymo įstaigų, savivaldybių bei Tauragės regiono atliekų tvarkymo centro inicijuotuose aplinkosauginiuose projektuose ir akcijose. |
| 6.2. tobulinti valstybės ir savivaldybės institucijų darbuotojų kompetenciją atliekų tvarkymo klausimais | 6.2.1. dalyvauti tarptautiniuose renginiuose ir konferencijose, seminaruose, darbiniuose susitikimuose; organizuoti susitikimus su kitų valstybių institucijomis, organizuoti bendrus renginius su savivaldybių, atliekų surinkėjų ir tvarkytojų asociacijomis, skleisti gerąją bendradarbiavimo patirtį Aplinkos apsaugos agentūros interneto  svetainėje |  | Vykdoma. Savivaldybių bei Tauragės regiono atliekų tvarkymo centro atsakingi specialistai nuolat dalyvauja Lietuvos regioninių atliekų tvarkymo centrų asociacijos bei kitų įstaigų organizuojamuose projektuose, renginiuose ir seminaruose Lietuvoje bei užsienio šalyse. |